พระราชโอรส และ พระราชธิดา ในรัชกาลที่ ๕ เรียงตามพระประสูติการ - วิกิพีเดีย

# พระราชโอรส และ พระราชธิดา ในรัชกาลที่ ๕ เรียงตามพระประสูติการ

### จากวิกิพีเดีย สารานุกรมเสรี

| บทความนี้ต้องการ จัดรูปแบบ จัดหน้า แบ่งหัวข้อ จัดลิงก์ภายใน คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นจัดหน้าให้เหมาะสม แบ่งหัวข้อ ทำลิงก์ภายในสำหรับคำสำคัญ ดูรายละเอียดเพิ่มเติมได้ที่ การแก้ไขหน้า การแก้ไขหน้าพื้นฐาน และ นโยบายวิกิพีเดีย

สารานุกรมประเทศไทย
...

  หัวข้อที่เกี่ยวข้อง พระมเหสี เจ้าจอม พระราชโอรส และ พระราชธิดา ในรัชกาลที่ ๕

พระบาทสมเด็จพระจุลจอมเกล้าเจ้าอยู่หัว ได้ทรงมีพระมเหสี และ เจ้าจอม รวมทั้งหมด ๙๒ พระองค์ ๓๖ พระองค์มีพระราชโอรส-ธิดา อีก ๕๖ พระองค์ไม่มี และพระองค์ยังทรงมีพระราชโอรส-ธิดา ทั้งหมดรวม ๗๗ พระองค์ พระยศบางพระองค์อาจจะผิดพลาดไปได้ จึงขอประทานอภัยไว้ ณ ที่นี้

## [แก้] ประสูตินอกพระมหาเศวตฉัตร

- ๑. พระองค์เจ้าหญิงผ่อง ประสูติ วันพฤหัสบดี เดือนอ้าย แรม ๘ ค่ำ ปีเถาะนพศก จ.ศ. ๑๒๒๙ เจ้าจอมมารดา หม่อมราชวงศ์แข(ธิดาหม่อมนก พึ่งบุญ ในหม่อมไกรสร) สิ้นพระชนม์ เมื่อวันพุธ เดือน ๔ แรม ๑๐ ค่ำ ปีมะเมียจัตวาศก จ.ศ. ๑๓๑๔ ในรัชกาลที่ ๘ พระชันษารวม ๗๕ ปี (พ.ศ. 2410-2495)
- ๒. พระองค์เจ้าหญิงศรีวิลัยลักษณ์ สุนทรศักดิกัลยาวดี ประสูติเมื่อวันศุกร์ เดือน๙ ขึ้น ๕ ค่ำ ปีมะโรงสัมฤทธิศก จ.ศ. ๑๒๓๐ ในเจ้าคุณจอมมารดาแพ(ธิดาเจ้าพระยาสุรวงศ์ไวยวัฒน์(วร บุนนาค) ในรัชกาลที่ ๖ ทรงสถาปนาขึ้นเป็นเจ้าคุณพระประยูรวงศ์) ในรัชกาลที่ ๕ โปรดฯให้สถาปนาขึ้นเป็น กรมขุนสุพรรณภาควดี สิ้นพระชนม์ในรัชกาลที่ ๕ เมื่อวันที่ ๒๖ ตุลาคม ปีมะโรงฉศก จ.ศ. ๑๒๖๖ พระชันษา ๓๗ ปี (พ.ศ. 2411-2447)

## [แก้] ประสูติในพระมหาเศวตฉัตร

- ๓. พระองค์เจ้าชายอิศรวงศ์วรราชกุมาร ประสูติเมื่อวันอาทิตย์ เดือน ๑๐ ขึ้น ๑๐ ค่ำ ปีมะเมียโทศก จ.ศ. ๑๒๓๒ เจ้าจอมมารดาแสง(ธิดาพระยาไชยวิชิต(ช่วง กัลยาณมิตร) สิ้นพระชนม์ในรัชกาลที่ ๕ เมื่อวันพุธ เดือน ๗ แรม ๑๔ ค่ำ ปีวอกจัตวาศก จ.ศ.๑๒๓๔ พระชันษา ๓ ปี (พ.ศ. 2413-2415)

- ๔. พระองค์เจ้าหญิงวรลักษณาวดี ประสูติเมื่อวันพุธ เดือน ๘ ปฐมาสาฒ ขึ้น ๗ ค่ำ ปีวอกจัตวาศก จ.ศ. ๑๒๓๔ เจ้าจอมมารดาสุด(ธิดาพระยาสุรินทรราชเสนี(จัน กุสุมลจันทร์)) สิ้นพระชนม์ในรัชกาลที่ ๗ เมื่อวันพุธ เดือน ๙ ขึ้น ๑๐ ค่ำ ปีขาลอัฐศก จ.ศ. ๑๒๘๘ พระชันษา ๕๕ ปี (พ.ศ. 2415-2469)

- ๕. สมเด็จเจ้าฟ้าชาย ประสูติเมื่อวันพฤหัสบดี เดือน ๘ ปฐมาสาฒ ขึ้น ๘ ค่ำ ปีวอกจัตวาศก จ.ศ. ๑๒๓๔ พระเจ้าบรมวงศ์เธอชั้น ๔ พระองค์เจ้าทักษิณชาเป็นพระมารดา(พระราชธิดาในรัชกาลที่ ๔ และเจ้าจอมมารดาจันทร์) สิ้นพระชนม์ในวันประสูติ (พ.ศ. 2415)

- ๖. พระองค์เจ้าอัจฉรพรรณีรัชกัญญา ประสูติเมื่อวันอาทิตย์ เดือน ๘ อุตราสาฒ ขึ้น ๒ ค่ำ ปีวอกจัตวาศก จ.ศ. ๑๒๓๔ เจ้าจอมมารดาตลับ(ธิดาพระยาเวียงในนฤบาล(หรั่ง เกตุทัต) สิ้นพระชนม์ในรัชกาล ๖ เมื่อวันอังคาร เดือน ๑๒ ขึ้น ๑๔ ค่ำ ปีจอโทศก จ.ศ. ๑๒๗๒ พระชันษา ๓๙ ปี (พ.ศ. 2415-2453)

- ๗. พระองค์เจ้าหญิงจุฑารัตนราชกุมารี ประสูติเมื่อวันอังคาร เดือนอ้าย แรม ๒ ค่ำ ปีวอกจัตวาศก จุลศักราช ๑๒๓๔ เจ้าจอมมารดามรกฎ(ธิดาเจ้าพระยามหินทรศักดิ์ธำรง(เพ็ง เพ็ญกุล) สิ้นพระชนม์ในรัชกาลที่ ๗ เมื่อวันเสาร์ เดือน ๗ ขึ้น ๔ ค่ำ ปีมะเมียโทศก จ.ศ. ๑๒๙๒ พระชันษา ๕๘ ปี (พ.ศ. 2415-2473)

- ๘. พระองค์เจ้าหญิงจันทราสรัทวาร ประสูติเมื่อวันอังคาร เดือน ๕ แรม ๓ ค่ำ ปีระกาเบญจศก จ.ศ. ๑๒๓๕ พระมารดาคือหม่อมเจ้าเสาวภาคนารีรัตน์(ในรัชกาลที่ ๕โปรดฯให้สถาปนาขึ้นเป็นพระอัครชายาเธอ พระองค์เจ้าเสาวภาคนารีรัตน (ทรงเป็นพระธิดาในพระเจ้าบรม กรมหมื่น ภูมินทร์ภักดี และจอมมารดาจีน) (พ.ศ. 2416-2447)
  - ในรัชกาลที่ ๕ ปีชวด พ.ศ.๒๔๓๑ โปรดฯให้เฉลิมพระยศเป็น สมเด็จพระเจ้าลูกเธอ เจ้าฟ้าจันทราสรัทวาร วโรฬารลักษณสมบัติรัตนกุมารี
  - ในรัชกาลที่ ๕ พ.ศ. ๒๔๔๗ โปรดฯให้สถาปนาขึ้นเป็น สมเด็จเจ้าฯ กรมขุนพิจิตรเจษฎ์จันทร์ (เมื่อสิ้นพระชนม์แล้ว)
  - สิ้นพระชนม์ในรัชกาลที่ ๕ เมื่อวันที่ ๒๑ กุมภาพันธ์ พ.ศ. ๒๔๔๗ พระชันษา ๓๓ ปี

- ๙. พระองค์เจ้าหญิงอรพินทุ์เพ็ญภาค ประสูติเมื่อวันอาทิตย์ เดือน ๖ ขึ้น ๑ ค่ำ ปีระกาเบญจศก จ.ศ. ๑๒๓๕ เจ้าจอมมารดาหม่อมราชวงศ์ย้อย(ธิดาหม่อมเจ้าโสภณ อิศรางกูร) สิ้นพระชนม์ในรัชกาลที่ ๘ เมื่อวันศุกร์ เดือน ๕ แรม ๘ ค่ำ ปีกุนสัปตศก จ.ศ. ๑๒๙๗ พระชันษา ๖๓ ปี (พ.ศ. 2416-2478)

- ๑๐. พระองค์เจ้าหญิงสุวพักตร์วิไลยพรรณ ประสูติเมื่อวันศุกร์ เดือน ๖ ขึ้น ๖ ค่ำ ปีระกาเบญจศก จ.ศ. ๑๒๓๕ เจ้าคุณพระประยูรวงศ์ สิ้นพระชนม์ในรัชกาลที่ ๗ เมื่อวันพุธ เดือน ๙ ขึ้น ๕ ค่ำ ปีมะเมียโทศก จ.ศ. ๑๒๙๒ พระชันษา ๕๗ ปี (พ.ศ. 2416-2473)

- ๑๑. พระองค์เจ้าหญิงเยาวมาลย์นฤมล ประสูติเมื่อวันพุธ เดือน ๗ ขึ้น ๙ ค่ำ ปีระกาเบญจสก จ.ศ. ๑๒๓๕ พระมารดาคือหม่อมเจ้าอุบลรัตนนารีนาค(ในรัชกาลที่๕ สถาปนาขึ้นเป็นพระอัครชายาเธอ พระองค์เจ้าอุบลรัคนนารีนาค กรมขุนอัครวรราชกัลยา ทรงเป็นพระธิดาในพระเจ้าบรมวงศ์เธอ กรมหมื่นภูมินทรภักดี จอมมารดาจีน) (พ.ศ. 2416-2452)
  - ในรัชกาลที่ ๕ พ.ศ. ๒๔๓๑ โปรดฯให้เฉลิมพระยศเป็น สมเด็จพระเจ้าลูกเธอ เจ้าฟ้าเยาวมาลย์นฤมล สรรพสกนธ์กัลยาณี
  - ในรัชกาลที่ ๕ พ.ศ. ๒๔๔๘ โปรดฯให้สถาปนาขึ้นเป็น สมเด็จเจ้าฟ้าฯ กรมขุนสวรรคโลกลักษณาวดี
  - สิ้นพระชนม์ในรัชกาลที่ ๕ เมื่อวันที่ ๓ กรกฎาคม พ.ศ. ๒๔๕๒ พระชันษา ๓๗ ปี
- ๑๒. พระองค์เจ้าชายกิติยากรวรลักษณ์ ประสูติเมื่อวันจันทร์ เดือน ๗ แรม ๙ ค่ำ ปีจอฉศก จ.ศ. ๑๒๓๖ เจ้าจอมมารดาอ่วม(ธิดาพระยาพิสณฑ์สมบัติบริบูรณ์(ยิ้ม พิศลยบุตร)) (พ.ศ. 2417-2474)
  - ในรัชกาลที่ ๕ พ.ศ. ๒๔๔๕ โปรดฯให้สถาปนาขึ้นเป็น กรมหมื่นจันทบุรีนฤนาถ
  - ในรัชกาลที่ ๕ พ.ศ. ๒๔๔๕ ได้ทรงเป็นเสนาบดีกระทรวงพระคลังฯ
  - ในรัชกาลที่ ๖ พ.ศ. ๒๔๕๔ โปรดฯให้เลื่อนขึ้นเป็น พระเจ้าพี่ยาเธอ กรมหลวงจันทบุรีนฤนาถ ที่สมุหมนตรี
  - ในรัชกาลที่ ๖ พ.ศ. ๒๔๕๙ โปรดฯให้เลื่อนขึ้นเป็น กรมพระจันทบุรีนฤนาถ
  - ในรัชกาลที่ ๖ พ.ศ. ๒๔๖๓ ทรงเป็นเสนาบดีกระทรวงพระคลัง และเป็นนายกสภาเผยแผ่พาณิชย์
  - ในรัชกาลที่ ๖ พ.ศ. ๒๔๖๕ ทรงเป็นเสนาบดีกระทรวงพาณิชย์ และเป็นกรรมการสภาการคลัง
  - ในรัชกาลที่ ๖ พ.ศ. ๒๔๖๕ ทรงเป็นสภานายกแห่งสภาการคลัง
  - ในรัชกาลที่ ๗ พ.ศ. ๒๔๖๘ ทรงเป็นอภิรัฐมรตรี
  - สิ้นพระชนม์ในรัชกาลที่ ๗ ที่นครปารีส เมื่อวันพุธ เดือน ๗ ขึ้น ๑๑ ค่ำ ปีมะเเมตรีศก จ.ศ. ๑๒๙๓ พระชันษา ๕๗ ปี ทรงเป็นต้นราชสกุล กิติยากร

- ๑๓. พระองค์เจ้าชายนภางค์นิพัทธพงศ์ ประสูติเมื่อวันเสาร์ เดือน ๘ อุตราสาฒ แรม ๑๑ ค่ำ ปีจอฉศก จ.ศ. ๑๒๓๖ เจ้าจอมมารดาแสง สิ้นพระชนม์ในรัชกาลที่ ๕ เมื่อวันอาทิตย์ เดือน ๑๐ แรม ๑๔ ค่ำ ปีชวดอัฐศก จ.ศ. ๑๒๓๘ พระชันษา ๓ ปี (พ.ศ. 2417-2419)

- ๑๔. พระองค์เจ้าชายรพีพัฒนศักดิ์ ประสูติเมื่อวันพุธ เดือน ๑๑ ขึ้น ๑๑ ค่ำ ปีจอฉศก จ.ศ. ๑๒๓๖ เจ้าจอมมารดาตลับ (พ.ศ. 2417-2463)
  - ในรัชกาลที่ ๕ พ.ศ. ๒๔๔๒ โปรดฯให้สถาปนาขึ้นเป็น กรมหมื่นราชบุรีดิเรกฤทธิ์ เสนาบดีกระทรวงยุติธรรม
  - ในรัชกาลที่ ๖ พ.ศ. ๒๔๕๕ โปรดฯให้เลื่อนขึ้นเป็น พระเจ้าพี่ยาเธอ กรมหลวงราชบุรีดิเรกฤทธิ์ ที่เสนาบดีกระทรวงเกษตราธิการ
  - สิ้นพระชนน์ในรัชกาลที่ ๖ ที่นครปารีส เมื่อวันที่ ๗ สิงหาคม พ.ศ. ๒๔๖๓ พระชันษา ๔๗ ปี ทรงเป็นต้นราชสกุล รพีพัฒน์

- ๑๕. พระองค์เจ้าชายประวิตรวัฒโนดม ประสูติเมื่อวันพฤหัสบดี เดือน ๖ แรม ๘ ค่ำ ปีกุนสัปตศก จ.ศ. ๑๒๓๗ เจ้าจอมมารดาแช่ม(ธิดาพระยามหาอำมาตย์(ชื่น กัลยาณมิตร) (พ.ศ. 2418-2462)
  - ในรัชกาลที่ ๕ พ.ศ. ๒๔๔๕ โปรดฯให้สถาปนาขึ้นเป็น กรมหมื่นปราจิณกิติบดี ทรงรั้งตำแหน่งเสนาบดีกระทรวงวัง เป็นทรงรับราชกาชในกรมราชเลขานุการ
  - ในรัชกาลที่ ๖ พ.ศ. ๒๔๕๔ โปรดฯให้เลื่อนขึ้นเป็น พระเจ้าพี่ยาเธอ กรมหลวงปราจิณกิติบดี ทรงเป็นเวสนาบดีตำแหน่งราชเลขานุการฝ่ายต่างประเทศ เป็นสมุหมนตรี
  - สิ้นพระชนม์ในรัชกาลที่ ๖ เมื่อวันอังคาร เดือนอ้าย แรม ๒ ค่ำ ปีมะเเมเอกศก จ.ศ. ๑๒๘๑ พระชันษา ๔๕ ปี ทรงเป็นต้นราชสกุล ประวิตร

- ๑๖. พระเจ้าลูกเธอ ไม่เป็นพระองค์ ตกเมื่อปีกุน จ.ศ. ๑๒๓๗ เจ้าจอมมารดาเจิม (พ.ศ. 2418)

- ๑๗. พระองค์เจ้าหญิงบัณฑวรรณวโรภาส ประสูติเมื่อวันพฤหัสบดี เดือน ๑๒ แรม ๑๓ ค่ำ ปีกุนสัปตศก จ.ศ. ๑๒๓๗ เจ้าคุณพระประยูรวงศ์ สิ้นพระชนม์ในรัชกาลที่ ๕ เมื่อวันศุกร์ เดือน ๖ ขึ้น ๘ ค่ำ ปีเถาะตรีศก จ.ศ. ๑๒๕๓ พระชันษา ๑๗ ปี (พ.ศ. 2418-2434)

- ๑๘. พระองค์เจ้าชายจิรประวัติวรเดช ประสูติเมื่อวันอังคาร เดือน ๑๒ แรม ๖ ค่ำ ปีชวดอัฐศก จ.ศ. ๑๒๓๘ เจ้าจอมมารดาทับทิม (ธิดาพระยาอัพภันตริกามาตย์) (พ.ศ. 2419-2456)
  - ในรัชกาลที่ ๕ พ.ศ. ๒๔๔๓ โปรดฯ ให้สถาปนาขึ้นเป็น กรมหมื่นนครไชยศรีสุรเดช ทรงเป็นนายพลเอก ราชองครักษ์ ผู้บัญชาการกรมยุทธนาธิการ
  - ในรัชกาลที่ ๖ พ.ศ. ๒๔๕๓ โปรดฯให้เป็นเสนาบดีกระทรวงกลาโหม
  - ในรัชกาลที่ ๖ พ.ศ. ๒๔๕๔ โปรดฯให้เลื่อยขึ้นเป็น พระเจ้าพี่ยาเธอ กรมหลวงนครไชยศรีสุรเดช ได้เลื่อนขึ้นเป็น จอมพลทหารบก และดำรงตำแหน่งเสนาบดีกระทรวงกลาโหม
  - สิ้นพระชนม์ในรัชกาลที่ ๖ เมื่อวันพุธ เดือน ๓ ขึ้น ๑๐ ค่ำ ปีฉลูเบญจศก จ.ศ. ๑๒๗๕ พระชันษา ๓๘ ปี ทรงเป็นต้นราชสกุล จิรประวัติ

- ๑๙. พระองค์เจ้าหญิงบีเอตริศภัทรายุวดี ประสูติเมื่อวันอังคาร เดือนอ้าย แรม ๔ ค่ำ ปีชวดอัฐศก จ.ศ. ๑๒๓๘ เจ้าจอมมารดาแสง สิ้นพระชนม์ ในรัชกาลที่ ๖ เมื่อวันอังคาร เดือน ๑๑ ขึ้น ๑ ค่ำ ปีฉลูเบญจศก จ.ศ. ๑๒๗๕ พระชันษา ๓๘ ปี (พ.ศ. 2419-2456)

- ๒๐. สมเด็จเจ้าฟ้าหญิงสุทธาทิพยรัตน์ สุขุมขัตติยกัลยาวดี ประสูติเมื่อวันศุกร์ เดือน ๑๐ ขึ้น ๗ ค่ำ ปีฉลูนพศก จ.ศ. ๑๒๓๙ ในสมเด็จพระปิตุจฉาเจ้าสุขุมาลมารศรี พระอัครราชเทวี ในรัชกาลที่ ๕ พ.ศ. ๒๔๔๖ โปรดฯให้สถาปนาขึ้นเป็น สมเด็จเจ้าฟ้าฯ กรมหลวงรัตนโกสินทร สิ้นพระชนม์ในรัชกาลที่ ๖ เมื่อวันอังคาร เดือนยี่ แรม ๑ ค่ำ ปีจอจัตวาศก จ.ศ.๑๒๘๔ พระชันษา ๔๖ ปี (พ.ศ. 2420-2465)

- ๒๑. สมเด็จเจ้าฟ้าชายมหาวชิรุณหิสฯ (สมเด็จเจ้าฟ้าชายมหาวชิรุณหิส อดิศรมหาจุฬาลงกรณ์ บดินทรสมมติเทพยวรางกูร บรมมกุฎนเรนทรสูริย์ขัตติยสันตติวงศ์ อุกฤษฐพงศ์วโรภโตสุชาต ธัญญลักษณวิลาสวิบุลยสวัสดิ์ สิริวัฒนราชกุมาร) ประสูติเมื่อวันพฤหัสบดี เดือน ๗แรม ๑๒ ค่ำ ปีขาล สัมฤทธิศก จ.ศ. ๑๒๔๐ ใน สมเด็จพระศรีสวรินทิราบรมราชเทวี พระพันวัสสาอัยยิกาเจ้า(พ.ศ. 2421-2437)

- - ในรัชกาลที่ ๕ พ.ศ. ๒๔๒๙ โปรดฯให้สถาปนาขึ้นเป็น สมเด็จพระบรมโอรสาธิราช สยามมกุฎราชกุมาร มีพระนามตามจารึกสุพรรณบัฏว่า "สมเด็จพระบรมโอรสาธิราช เจ้าฟ้ามหาวชิรุณหิส อดิศวรมหาจุฬาลงกรณ์ บดินทรสมมติเทพยวรางกูร บรมมกุฎนเรนทรสูริย์ขัตติยสันตติวงศ์ อุกฤษฐพงศ์วโรภโตสุชาต ธัญญลักษณวิลาสวิบุลยสวัสดิ์สิริวัฒนราชกุมาร มุสิกนาม" ตามตำแหน่งยศสมเด็จพระหน่อพุทธเจ้า สวรรคตในรัชกาลที่ ๕ เมื่อวันศุกร์ เดือน ๒ ขึ้น ๙ ค่ำ ปีมะเมียฉศก จ.ศ. ๑๒๕๖ พระชันษา ๑๗ ปี

- ๒๒. สมเด็จเจ้าฟ้าหญิงกรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี ประสูติเมื่อวันจันทร์ เดือน ๘ ขึ้น ๑๔ ค่ำ ปีขาลสัมฤทธิศก จ.ศ. ๑๒๔๐ ในสมเด็จพระนางเจ้าสุนันมากุมารีรัตน์ สิ้นพระชนม์ในรัชกาลที่ ๕ เมื่อวันจันทร์ เดือน ๗ แรม ๘ ค่ำ ปีมะโรงโทศก จ.ศ. ๑๒๔๒ พระชันษา ๓ ปี (พ.ศ. 2421-2423)

- ๒๓. สมเด็จพระเจ้าลูกเธอ ไม่เป็นพระองค์ ตกเมื่อวันจันทร์ เดือน ๑๑ ขึ้น ๑๑ ค่ำ ปีขาลสัมฤทธิศก จ.ศ. ๑๒๔๐ ในพระนางเจ้าสุขุมาลมารศรี (พ.ศ. 2421)

- ๒๔. สมเด็จเจ้าฟ้าหญิงพาหุรัดมณีมัย ประไพพรรณวิจิตร นริศรราชกุมารี ประสูติเมื่อวันพฤหัสบดี เดือนอ้าย แรม ๑๐ ค่ำ ปีขาลสัมฤทธิศก จ.ศ. ๑๒๔๐ ในสมเด็จพระศรีพัชรินทรา บรมราชินีนาถ ในรัชกาลที่ ๖ พ.ศ. ๒๔๕๘ โปรดฯให้สถาปนาพระอัฐิเป็น สมเด็จเจ้าฟ้าฯ กรมพระเทพนารีรัตน์ สิ้นพระชนม์ในรัชกาลที่ ๕ เมื่อวันเสาร์เดือน ๑๐ ขึ้น๙ ค่ำ ปีกุนนพศก จ.ศ. ๑๒๔๙ พระชันษา ๑๐ ปี (พ.ศ. 2421-2430)

- ๒๕. ๒๕. พระองค์เจ้าหญิงเจริญศรีชนมายุ ประสูติเมื่อวันจันทร์ เดือน ๕ ขึ้น ๙ ค่ำ ปีเถาะเอกศก จ.ศ. ๑๒๔๑ เจ้าจอมมารดาแสง สิ้นพระชนม์ในรัชกาลที่ ๖ เมื่อวันอาทิตย์ เดือนยี่ ขึ้น ๑ ค่ำ ปีมะโรงอัฐศก จ.ศ. ๑๒๗๘ พระชันษา ๓๘ ปี (พ.ศ. 2422-2459)

- ๒๖. พระองค์เจ้าหญิง ประสูติเมื่อวันศุกร์ เดือน ๗ แรม ๙ ค่ำ ปีเถาะเอกศก จ.ศ. ๑๒๔๑ เจ้าจอมมารดาบัว(เป็นชาวบ้านบางเขน ไม่ปรากฏบรรพบุรุษ) (พ.ศ. 2422)

- ๒๗. สมเด็จเจ้าฟ้าชายอิศริยาลงกรณ์ฯ (สมเด็จเจ้าฟ้าชายอิศริยาลงกรณ์ บรมนริศรสมมติเทวราช จุฬาลงกรณ์นาถปรมางกูร สมบูรณ์อุกฤษฐศักดิ์ อุภโตปักษ์วิสุทธิพงศ์ มหามกุฎราชรวิวงศ์ ลักษณสมบัติขัตติยราชกุมาร) ประสูติเมื่อวันพฤหัสบดี เดือน ๑๐ แรม ๔ ค่ำ ปีเถาะเอกศก จ.ศ. ๑๒๔๑ ในสมเด็จพระศรีสวรินทรา บรมราชเทวี สิ้นพระชนม์ในรัชกาลที่ ๕ เมื่อวันพฤหัสบดี เดือน ๑๑ ขึ้น ๑๐ ค่ำ ปีเถาะเอกศก จ.ศ. ๑๒๔๑ พระชันษา ๒๑ วัน (พ.ศ. 2422)

- ๒๘. พระองค์เจ้าหญิงประเวศวรสมัย ประสูติเมื่อวันอังคาร เดือน อ้าย แรม ๔ ค่ำ ปีเถาะเอกศก จ.ศ. ๑๒๔๑ เจ้าจอมมารดาทับทิม สิ้นพระชนม์ในรัชกาลที่ ๘ เมื่อวันพุธ เดือน ๗ ขึ้น ๑๐ ค่ำ ปีวอกฉศก จ.ศ. ๑๓๐๖ พระชันษา ๖๕ ปี (พ.ศ. 2422-2487)

- ๒๙. สมเด็จพระเจ้าลูกเธอ ไม่เป็นพระองค์ ตกเมื่อวันอังคาร เดือน ๓ ขึ้น ๒ ค่ำ ปีเถาะเอกศก จ.ศ. ๑๒๔๑ ในสมเด็จพระนางเจ้า พระบรมราชินี (พ.ศ. 2422)

- ๓๐. สมเด็จเจ้าฟ้า สิ้นพระชนม์ในพระครรภ์ เมื่อวันจันทร์ เดือน ๗ แรม ๘ ค่ำ ปีมะโรงโทศก จ.ศ. ๑๒๔๒ ในสมเด็จพระนางเจ้าสุนันทากุมารีรัตน์ (พ.ศ. 2423)

- ๓๑. พระองค์เจ้าชายอาภากรเกียรติวงศ์ ประสูติเมื่อวันอาทิตย์ เดือนอ้าย แรม ๓ ค่ำ ปีมะโรงโทศก จ.ศ. ๑๒๔๒ เจ้าจอมมารดาโหมด(ธิดาเจ้าพระยาสุรวงศ์ไวยวัฒน์(วร บุนนาค)) (พ.ศ. 2423-2466)
  - ในรัชกาลที่ ๕ พ.ศ. ๒๔๔๗ โปรดฯให้สถาปนาขึ้นเป็น กรมหมื่นชุมพรเขตรอุดมศักดิ์ ได้เป็นนายพลตรี ราชองครักษ์ ตำแหน่งรองผู้บัญชาการกรมทหารเรือ
  - ในรัชกาลที่ ๖ พ.ศ. ๒๔๖๓ โปรดฯให้เลื่อนขึ้นเป็น พระเจ้าพี่ยาเธอ กรมหลวงชุมพรเขตรอุดมศักดิ์ เป็นนายพลโท แล้วเลื่อนขึ้นเป็นนายพลเอก ราชองครักษ์ ตำแหน่งเสนาธิการทหารเรือ เมื่อวันที่ ๑ เมษายน พ.ศ. ๒๔๖๖ โปรดฯให้เป็นเสนาบดีกระทรวงทหารเรือ
  - สิ้นพระชนม์ในรัชกาลที่ ๖เมื่อวันเสาร์ เดือน ๗ ขึ้น ๕ ค่ำปีกุนเบญจศก จ.ศ. ๑๒๘๕ พระชันษา ๔๔ ปี ทรงเป็นต้นราชสกุล อาภากร

- ๓๒. สมเด็จเจ้าฟ้าชายมหาวชิราวุธฯ (สมเด็จเจ้าฟ้าชายมหาวชิราวุธ เอกอรรคมหาบรมนราธิราช จฬาลงกรณนาถราชวโรรส มหาสมมติขัตติยพิสุทธิ์ บรมมกุฎสุริยสันติวงศ์ อดิศัยพงศ์วโรภโตสุชาต คุณสังกาศวิมลรัตน์ ทฤฆชนม์สวัสดิขัตติยราชกุมาร) พระราชสมภพเมื่อวันเสาร์ เดือนยี่ ขึ้น ๒ ค่ำ ปีมะโรงโทศก จ.ศ. ๑๒๔๒ ในสมเด็จพระศรีพัชรินทรา บรมราชินีนาถ (พ.ศ. 2423-2468)
  - ในรัชกาลที่ ๕ พ.ศ. ๒๔๓๑ โปรดฯให้สถาปนาขึ้นเป็น สมเด็จเจ้าฟ้าฯ กรมขุนเทพทวาราวดี
  - ในรัชกาลที่ ๕ พ.ศ. ๒๔๓๗ โปรดฯให้สถาปนาขึ้นเป็นสมเด็จพระบรมโอรสาธิราช สยาม มกุฎราชกุมาร ตามตำแหน่งสมเด็จหน่อพุทธเจ้า
  - ในวันที่ ๒๓ ตุลาคม พ.ศ. ๒๔๕๓ พระบาทสมเด็จพระจุลจอมเกล้าเจ้าอยู่หัวเสด็จสวรรคต ทรงได้รับราชสมบัติสนองพระบรมชนกนาถ เป็นกษัตริย์ลำดับที่ ๖ แห่งจักรีบรมวงศ์ เสด็จสวรรคตเมื่อวันพฤหัสบดี เดือนอ้าย ขึ้น ๑๑ ค่ำ ปีฉลูสัปตศก จ.ศ. ๑๒๘๗ พระชนมพรรษา ๔๖ พรรษา เสด็จดำรงสิริราชสมบัติ ๑๖ พรรษา

- ๓๓. เจ้าฟ้าหญิงวิจิตรจิรประภา อดุลยาดิเรกรัตน์ ขัติยราชกุมารี ประสูติเมื่อวันพฤหัสบดี เดือน ๕ แรม ๘ ค่ำ ปีมะเส็งตรีศก จ.ศ. ๑๒๔๓ ในสมเด็จพระศรีสวรินทรา บรมราชเทวี สิ้นพระชนม์ในรัชกาลที่ ๕ เมื่อวันจันทร์ เดือน ๙ แรม ๕ ค่ำ ปีมะเส็งตรีศก จ.ศ. ๑๒๔๓ พระชันษา ๔ เดือน (พ.ศ. 2424)

- ๓๔. พระองค์เจ้าหญิงศศิพงประไพ ประสูติเมื่อวันอังคาร เดือน ๕ แรม ๑๓ ค่ำ ปีมะเส็งตรีศก จ.ศ. ๑๒๔๓ เจ้าจอมมารดาจันทร์(ธิดาพระยาราชสัมภารากร(เทศ)) สิ้นพระชนม์ในรัชกาลที่ ๗ เมื่อวันพฤหัสบดี เดือน ๗ แรม ๓ ค่ำ ปีจอฉศก พระชันษา ๕๓ ปี (พ.ศ. 2424-2477)

- ๓๕. พระองค์เจ้าหญิง ประสูติเมื่อวันศุกร์ เดือน ๗ ขึ้น ๑๔ ค่ำ ปีมะเส็งตรีศก จ.ศ. ๑๒๔๓ เจ้าจอมมารดาสาย(ธิดาพระวิสูตรโกษา(นุ่ม)) อยู่ได้หนึ่งวันสิ้นพระชนม์ (พ.ศ. 2424)

- ๓๖. สมเด็จเจ้าฟ้าชายบริพัตรสุขุมพันธ์ฯ (สมเด็จเจ้าฟ้าชายบริพัตรสุขุมพันธ์ ดิลกจันทรนิภาพงศ์ มหามกุวงศ์นราธิราช จุฬาลงกรณนาถราชวโรรส อดุลยยศอุภโตพงศ์พิสุทะ นรุตมรัตนขัตติยราชกุมาร) ประสูติเมื่อวันพุธ เดือน ๘ ขึ้น ๓ ค่ำ ปีมะเส็งตรีศก จ.ศ. ๑๒๔๓ ในสมเด็จพระปิตุจฉาเจ้า สุขุมาลมารศรี พระอัครราชเทวี (พ.ศ. 2424-2487)
  - ในรัชกาลที่ ๕ พ.ศ. ๒๔๓๔ โปรดฯให้สถาปนาขึ้นเป็น สมเด็จเจ้าฟ้าฯ กรมขุนมไหสูริยสงขลา
  - ในรัชกาลที่ ๕ พ.ศ. ๒๔๔๔ เมื่อเสด็จกลับจากศึกษาต่างประเทศและได้เฝ้าสมเด็จพระบรมชนกนาถที่เมืองนครสวรรค์ โปรดฯให้เปลี่ยนนามกรมเป็น สมเด็จเจ้าฟ้าฯ กรมขุนนครสวรรค์วรพินิต ทรงเป็นนายพลตรี ราชองครักษ์ ตำแหน่งเสนาธิการทหารบก แล้วเลื่อขึ้นเป็นนายพลเรือโท ราชองค์รักษ์ ผู้บัญชาการกรมทหารเรือ
  - ในรัชกาลที่ ๖ พ.ศ. ๒๔๕๔ โปรดฯให้เลื่อนขึ้นเป็น สมเด็จพระเจ้าน้องยาเธอ เจ้าฟ้าฯกรมหลวงนครสวรรค์วรพินิต ทรงเป็นนายพลเรือเอก แล้วเป็นจอมพลเรือ ราชองครักษ์ เป็นจอมพลตำแหน่งเสนาธิการทหารบก เป็นอุปนายกแห่งสภากาชาดสยาม
  - ในรัชกาลที่ ๗ เมื่อพ.ศ. ๒๔๖๘ โปรดฯให้เลื่อนขึ้นเป็น สมเด็จพระเจ้าพี่ยาเธอ เจ้าฟ้าฯกรมพระนครสวรรค์วรพินิต โปรดเกล้าฯให้เป็นอภิรัฐมนตรี ทรงเป็นเสนาบดีกระทรวงกลาโหม ทรงย้ายมาเป็นเสนาบดีกระทรงมหาดไทย
  - เมื่อพ.ศ. ๒๔๗๕ เสด็จแปรนิวาสสถานไปประทับที่ชวา เมื่อเกิดการเปลี่ยนแปลงการปกครอง ในพ.ศ. ๒๔๗๕ สิ้นพระชนม์ในรัชกาลที่ ๘ เมื่อวันที่ ๑๘ กุมภาพันธ์ พ.ศ. ๒๔๘๗ พระชันษา ๖๓ ปี ทรงเป็นต้นราชสกุล บริพัตร

- ๓๗. พระองค์เจ้าพิสมัยพิมลสัตย์ ประสูติเมื่อวันอังคาร เดือนอ้าย แรม ๑๔ ค่ำ ปีมะเส็งตรีศก จ.ศ. ๑๒๔๓ เจ้าจอมมารดาเรือน(ธิดาพระยาสุนทรบุรี(สว่าง สุนทรศาลทูล)) สิ้นพระชนม์ในรัชกาลที่ ๘ เมื่อวันศุกร์ เดือน ๔ แรม ๑ ค่ำ ปีชวดอัฐศก จ.ศ. ๑๒๙๘ พระชันษา ๕๕ ปี (พ.ศ. 2424-2479)

- ๓๘. พระองค์เจ้าชายบุรฉัตรไชยากร ประสูติเมื่อวันจันทร์ เดือน ๓ ขึ้น ๔ ค่ำ ปีมะเส็งตรีศก จ.ศ. ๑๒๔๓ เจ้าจอมมารดาวาด(ธิดานายเสถียรรักษา(เที่ยง กัลยาณมิตร) (พ.ศ. 2424-2479)
  - ในรัชกาลที่ ๕ พ.ศ. ๒๔๔๙ โปรดฯให้สถาปนาขึ้นเป็น กรมหมื่นกำแพงเพ็ชรอัครโยธิน ได้ทรงงานด้านการทหารจนเลื่อนขึ้นเป็น นายพลตรี ราชองครักษ์ ตำแหน่งผู้บัญชาการกองพลและเป็นจเรการช่างทหารบก
  - ในรัชกาลที่ ๖ ได้เป็นนายพลโท ราชองครักษ์ ตำแหน่งแม่ทัพน้อย
  - ในรัชกาลที่ ๖ พ.ศ. ๒๔๕๙ โปรดฯให้เลื่อนขึ้นเป็น พระเจ้าน้องยาเธอ กรมขุนกำแพงเพ็ชรอัครโยธิน
  - ในรัชกาลที่ ๖ พ.ศ. ๒๔๖๕ โปรดฯให้เลื่อนขึ้นเป็น กรมหลวงกำแพงเพ็ชรอัครโยธิน
  - ใน พ.ศ. ๒๔๗๕ ทรงกำกับารก่อสร้างสะพานพระพุทธยอดฟ้าฯ
  - สิ้นพระชนม์ในรัชกาลที่ ๘ เมื่อวันจันทร์ เดือน ๑๐ แรม ๑๓ ค่ำ ปีชวดอัฐศก จ.ศ. ๑๒๙๘ พระชันษา ๕๕ ปี ทรงเป็นต้นราชกุล ฉัตรชัย

- ๓๙. สมเด็จเจ้าฟ้าเพ็ชรุตม์ธำรง ฯ (สมเด็จเจ้าฟ้าเพ็ชรุตม์ธำรง นริศวงศ์เทวราช วโรภโตชาตพิสุทธิ์ รัตนบุรุษจุฬาลงกรณ์ บดินทรเทพยวโรรส อดุลยยศวิสุทธิกษัตริย์ ขัตติยราชกุมาร) ประสูติเมื่อวันพุธ เดือน ๓ แรม ๕ ค่ำ ปีมะเส็งตรีศก จ.ศ. ๑๒๔๓ ในสมเด็จพระศรีพัชรินทรา บรมราชินีนาถ สิ้นพระชนม์ในรัชกาลที่ ๕ เมื่อวันอังคาร เดือนอ้าย ขึ้น ๗ ค่ำ ปีกุนนพศก จ.ศ. ๑๒๔๙ พระชันษา ๗ ปี (พ.ศ. 2424-2430)

- ๔๐. สมเด็จเจ้าฟ้าชายสมมติวงศ์วโรทัย ฯ (สมเด็จเจ้าฟ้าชายสมมติวงศ์วโรทัย ศตสมัยมงคลเขตร บรมนฤเบศร์จักรีวงศ์ จุฬาลงกรณนาถนรินทร์ สยามินทรราชวโรรส อุกฤษฐวรยศอุภัยปักษ์ วิสุทธิศักดิ์อรรควิมลรัตน์ ขัตติยราชกุมาร) ประสูติเมื่อวันศุกร์ เดือน ๗ แรม ๘ ค่ำ ปีมะเมียจัตวาศก จ.ศ. ๑๒๔๔ ในสมเด็จพระศรีสวรินทิรา บรมราชเทวี ในรัชกาลที่ ๕ พ.ศ. ๒๔๓๔ โปรดฯให้สถาปนาขึ้นเป็น สมเด็จเจ้าฟ้าฯ กรมขุนศรีธรรมาราชธำรงค์ฤทธิ์ โปรดเกล้าฯให้ทรงกำกับกรมมหาดเล็ก สิ้นพระชนม์ในรัชกาลที่ ๕ เมื่อวันเสาร์ เดือน ๘ ขึ้น ๑๐ ค่ำ ปีนเอกศก จ.ศ. ๑๒๖๑ พระชันษา ๑๘ ปี (พ.ศ. 2425-2442)

- ๔๑. พระองค์เจ้าชายเพ็ญพัฒนพงศ์ ประสูติเมื่อวันพุธ เดือน ๑๐ ขึ้น ๑ ค่ำ ปีมะเมียจัตวาศก จ.ศ. ๑๒๔๔ เจ้าจอมมารดามรกฎ ในรัชกาลที่ ๕ พ.ศ. ๒๔๕๑ โปรดฯให้สถาปนาขึ้นเป็น กรมหมื่นพิไชยมหินทโรดม สิ้นพระชนม์ในรัชกาลที่ ๕ เมื่อวันพฤหัสบดี เดือน ๑๑ แรม ๑๓ ค่ำ ปีระกาเอกศก พระชันษา ๒๘ ปี ทรงเป็นต้นราชสกุล เพ็ญพัฒน (พ.ศ. 2425-2453)

- ๔๒. พระองค์เจ้าหญิงอรองค์อรรคยุพา ประสูติเมื่อวันศุกร์ เดือน ๑๑ ขึ้น ๑๕ ค่ำ ปีมะเมียจัตวาศก จ.ศ. ๑๒๔๔ เจ้าจอมมารดาโหมด สิ้นพระชนม์ในรัชกาลที่ ๕ เมื่อวันอังคาร เดือน ๓ ขึ้น ๑๓ ค่ำ ปีมะเมียจัตวาศก จ.ศ. ๑๒๔๔ พระชันษา ๕ เดือน (พ.ศ. 2425)

- ๔๓. สมเด็จเจ้าฟ้าชายจักรพงศภูวนาถ ฯ (สมเด็จเจ้าฟ้าชายจักรพงศภูวนาถ นริศรราชมหามกุฎวงศ์ จุฬาลงกรณนรินทร์ สยามพิชิตินทรวรางกูร สมบูรณพิสุทธิชาติ วิมโลภาสอุภัยปักษ์ อรรควรรัตย์ ขัตติยราชกุมาร) ประสูติเมื่อวันเสาร์ เดือน ๓ แรม ๙ ค่ำ ปีมะเมียจัตวาศก จ.ศ. ๑๒๔๔ ในสมเด็จพระศรีพัชรินทรา บรมราชินีนาถ (พ.ศ. 2425-2463)
  - ในรัชกาลที่ ๕ พ.ศ. ๒๔๓๔ โปรดฯให้สถาปนาขึ้นเป็น สมเด็จเจ้าฟ้าฯกรมขุนพิษณุโลกประชานาถ
  - ในรัชกาลที่ ๖ พ.ศ. ๒๔๕๔ โปรดฯให้เลื่อนขึ้นเป็น สมเด็จพระเจ้าน้องยาเธอ เจ้าฟ้าฯ กรมหลวงพิษณุโลกประชานาถ ทรงเป็นจอมพลทหารบก เสนาธิการทหารบก ราชองครักษ์
  - ในรัชกาลที่ ๖ โปรดฯให้สถาปนาพระเกียรติยศเป็น สมเด็จพระอนุชาธิราช พระราชทานเศวตฉัตร ๕ ชั้น
  - เสด็จทิวงคตที่เมืองสิงคโปร์ เมื่อวันอาทิตย์ เดือน ๗ แรม ๑๒ ค่ำ ปีวอกโทศก จ.ศ. ๑๒๘๒ พระชนมายุ ๓๘ ปี ทรงเป็นต้นราชสกุล จักรพงศ์

- ๔๔. เจ้าฟ้ายุคลทิฆัมพร บดินทรเทพยนิพัทธ์ ขัตติยราชกุมาร ประสูติเมื่อวันเสาร์ เดือน๔ ขึ้น ๙ ค่ำ ปีมะเมียจัตวาศก จ.ศ. ๑๒๔๔ ในหม่อมเจ้าสาย สนิทวงศ์ ซึ่งโปรดฯสถาปนาขึ้นเป็น พระอัครชายาเธอ พระองค์เจ้าสายสวลีภิรมย์ กรมขุนสุทธาสินีนาฏ ในรัชกาลที่ ๗ โปรดฯสถาปนาขึ้นเป็น พระวิมาดาเธอ กรมพระสุทธาสินีนาฏ ปิยมหาราชปดิวรัดา(ทรงเป็นพระธิดาในพระเจ้าบรมวงศ์เธอชั้น ๓ กรมหมื่นภูมินทรภักดี)) (พ.ศ. 2425-2475)
  - ในรัชกาลที่ ๕ พ.ศ. ๒๔๓๔ โปรดฯให้เฉลิมพระยศเป็น สมเด็จพระเจ้าลูกยาเธอ เจ้าฟ้ายุคลทิฆัมพร จุฬาลงกรณ์ราชรวิวงศ์ อุภัยพงศพิสุทธิ์ วรุตโมภโสชาต บรมนฤนาถราชกุมาร กรมขุนลพบุราดิศร
  - ในรัชกาลที่ ๕ พ.ศ. ๒๔๔๙ โปรดฯให้เลื่อนขึ้นเป็น สมเด็จเจ้าฟ้าฯ กรมขุนลพบุรีราเมศวร์ ทรงเป็นข้าหลวงเทศาภิบาลมณฑลนครศรีธรรมราช
  - ในรัชกาลที่ ๖ โปรดฯให้เป็นนายพลโทราชองครักษ์ สมุหมนตรี ตำแหน่งอุปราชมณฑลปักษ์ใต้
  - ในรัชกาลที่ ๗ พ.ศ. ๒๔๖๘ โปรดฯให้สถาปนาขึ้นเป็น สมเด็จพระเจ้าพี่ยาเธอ เจ้าฟ้าฯ กรมหลวงลพบุรีราเมศวร์
  - ในรัชกาลที่ ๗ พ.ศ. ๒๔๖๘ โปรดฯให้ทรงเป็นเสนาบดีกระทรวงมหาดไทย
  - ในรัชกาลที่ ๗ พ.ศ. ๒๔๗๓ โปรดฯให้เป็นอภิรัฐมนตรี
  - สิ้นพระชนม์ในรัชกาลที่ ๗ เมื่อวันอังคาร เดือน ๕ ขึ้น ๓ ค่ำ ปีวอกจัตวาศก จ.ศ. ๑๒๙๔ พระชันษา ๕๐ ปี ทรงเป็นต้นราชสกุล ยุคล

- ๔๕. สมเด็จพระเจ้าลูกเธอ ไม่เป็นพระองค์ ตกเมื่อปีมะเมียจัตวาศก จ.ศ. ๑๑๔๔ ในสมเด็จพระศรีพัชรินทรา บรมราชินีนาถ (พ.ศ. 2425)

- ๔๖. สมเด็จพระเจ้าลูกเธอ ไม่เป็นพระองค์ ตกเมื่อปีมะแมเบญจศก จ.ศ.๑๑๔๕ ในสมเด็จพระศรีพัชรินทรา บรมราชินีนาถ (พ.ศ. 2425)

- ๔๗. พระองค์เจ้าชายวุฒิไชยเฉลิมลาภ ปีสูติเมื่อวันพุธ เดือนอ้าย ขึ้น ๖ ค่ำ ปีมะแมเบญจศก จ.ศ. ๑๑๔๕ เจ้าจอมมารดาทับทิม (พ.ศ. 2426-2490)
  - พ.ศ. ๒๔๔๐ เสด็จไปทรงศึกษาวิชาการทหารเรือที่อังกฤษ ต่อมาดำรงพระยศเป็นนายพลเรือ ตำแหน่งผู้บัญชาการทหารเรือชายทะเล
  - ในรัชกาลที่ ๖ พ.ศ. ๒๔๕๕ โปรดฯให้สถาปนาขึ้นเป็น พระเจ้าน้องยาเธอ กรมหมื่นสิงหวิกรมเกรียงไกร
  - ในรัชกาลที่ ๖ พ.ศ. ๒๔๖๓ โปรดฯให้เลื่อนขึ้นเป็น กรมขุนสิงหวิกรมเกรียงไกร
  - ในรัชกาลที่ ๗ พ.ศ. ๒๔๖๗ โปรดฯให้เลื่อนเป็นนายพลเรือเอก ตำแหน่งเสนาบดีกระทรวงทหารเรือ และเป็นเสนาบดีกระทรวงกลาโหม
  - ในรัชกาลที่ ๗ พ.ศ. ๒๔๗๔ โปรดฯให้เลื่อนขึ้นเป็น กรมหลวงสิงหวิกรมเกรียงไกร
  - สิ้นพระชนม์ในรัชกาลปัจจุบัน เมื่อวันเสาร์ เดือน ๑๑ ขึ้น ๕ ค่ำปีกุนนพศก จ.ศ. ๑๓๐๙ พระชันษา ๖๔ ปี ทรงเป็นต้นราชสกุล วุฒิชัย

- ๔๘. สมเด็จเจ้าฟ้าหญิงวไลยอลงกรณ์ นรินทรเทพยกุมารี ประสูติเมื่อวันพุธ เดือน ๕ แรม ๖ ค่ำ ปีวอกฉศก จ.ศ. ๑๒๔๖ ในสมเด็จพระศรีสวรินทิรา บรมราชเทวี พ.ศ. 2427-2481)
  - ในรัชกาลที่ ๖ พ.ศ. ๒๔๕๔ โปรดฯให้สถาปนาขึ้นเป็น สมเด็จพระเจ้าน้องนางเธอ เจ้าฟ้าฯ กรมหลวงเพชรบุรีราชสิรินธร
  - ในรัชกาลที่ ๘ พ.ศ. ๒๔๗๔ โปรดฯให้เฉลิมพระยศขึ้นเป็น สมเด็จพระปิตุจฉา เจ้าฟ้าฯ กรมหลวงเพชรบุรีราชสิรินธร
  - สิ้นพระชนม์ในรัชกาลที่ ๘ เมื่อวันอาทิตย์ เดือนยี่ แรม ๑๐ ค่ำปีขาลสัมฤทธิศก จ.ศ. ๑๓๐๐ พระชันษา ๕๔ ปี

- ๔๙. พระองค์เจ้าชายดิลกนพรัฐ ประสูติเมื่อวันเสาร์ เดือน ๖ ขึ้น ๙ ค่ำ ปีวอกฉศก จ.ศ. ๑๒๔๖ ใน เจ้าจอมมารดาเจ้าทิพเกษร ณ เชียงใหม่ (ธิดาใน เจ้าสุริยะ และเจ้าหญิงสุวรรณนา ณ เชียงใหม่) (พ.ศ. 2427-2455)
  - ในรัชกาลที่ ๕ เมื่อทรงศึกษาจบดอกเตอร์วิทสตาตส์ วิสเซนชัฟท์ จากเยอรมันแล้ว โปรดฯให้รับราชการเป็นอำมาตย์เอก เจ้ากรมพลัมภัง กระทรวงมหาดไทย (กรมการปกครอง)
  - ในรัชกาลที่ ๖ พ.ศ. ๒๔๕๕ โปรดฯให้สถาปนาขึ้นเป็น พระเจ้าน้องยาเธอ กรมหมื่นสรรควิสัยนรบดี ต่อมาทรงเลื่อนขึ้นเป็นมหาอำมาตย์ตรี
  - สิ้นพระชนม์ในรัชกาลที่ ๖ เมื่อวันอาทิตย์ เดือนยี่ ขึ้น ๖ ค่ำ ปีชวดจัตวาศก จ.ศ. ๑๒๗๔ พระชันษา ๒๙ ปี

- ๕๐. พระองค์เจ้าหญิงนภาจรจำรัสศรี ประสูติเมื่อวันจันทร์ เดือน ๖ ขึ้น ๑๑ ค่ำ ปีวอกฉสก จ.ศ. ๑๒๔๖ ในพระวิมาดาเธอ ฯ กรมพระสุทธาสินีนาฎ ปิยมหาราชปดิวรัดา ในรัชกาลที่ ๕ พ.ศ. ๒๔๓๑ โปรดฯให้เฉลิมพระยศขึ้นเป็น พระเจ้าลูกเธอเจ้าฟ้า สิ้นพระชนม์ในรัชกาลที่๕ เมื่อวันเสาร์ เดือน ๑๐ ขึ้น ๖ ค่ำ ปีฉลูเอกศก จ.ศ. ๑๒๕๑ พระชันษา ๖ ปี (พ.ศ. 2427-2432)

- ๕๑. พระองค์เจ้าชายสุริยงประยุรพันธุ์ ประสูติเมื่อวันอังคาร เดือน ๙ ขึ้น ๗คำ ปีวอกฉศก จ.ศ. ๑๒๔๖ เจ้าจอมมารดาโหมด เมื่อทรงสำเร็จการศึกษาจากอังกฤษแล้ว โปรดฯให้รับราชการจนได้เป็นมหาอำมาตย์ตรี ตำแหน่งอธิบดีโรงกษาปณ์ (พ.ศ. 2427-2462)
  - ในรัชกาลที่ ๖ พ.ศ. ๒๔๕๗ โปรดฯให้สถาปนาขึ้นเป็น พระเจ้าน้องยาเธอ กรมหมื่นไชยาศรีสุริโยภาส
  - ในรัชกาลที่ ๖ ได้เลื่อตำแหน่งขึ้นเป็นผู้ตรวจการกรมศิลปกร
  - สิ้นพระชนม์ในรัชกาลที่ ๖ เมื่อวันศุกร์ เดือน ๕ ขึ้น ๓ ค่ำ ปีมะแมเอกศก จ.ศ. ๑๒๘๑ ทรงเป็นต้นราชสกุล สุริยง

- ๕๒. พระองค์เจ้าหญิงเยาวภาพงศ์สนิท ประสูติเมื่อวันพฤหัสบดี เดือน ๑๐ ขึ้น ๘ ค่ำ ปีวอกฉศก จ.ศ. ๑๒๔๖ เจ้าจอมมารดาหม่อมราชวงศ์เนื่อง สิ้นพระชนม์ในรัชกาลที่ ๗ เมื่อวันพุธ เดือน ๘ ขึ้น ๒ ค่ำ ปีจอฉศก จ.ศ. ๑๒๙๖ พระชันษา ๕๐ ปี (พ.ศ. 2427-2477)

- ๕๓. สมเด็จพระเจ้าลูกเธอ ไม่เป็นพระองค์ ตกเมื่อปีวอกฉศก จ.ศ. ๑๒๔๖ ในสมเด็จพระศรีพัชรินทรา บรมราชินีนาถ (พ.ศ. 2427)

- ๕๔. พระองค์เจ้าหญิงอรประพันธ์รำไพ ประสูติเมื่อวันอังคาร เดือน ๘ ปรฐมาสาฒ แรม ๑๑ ค่ำ ปีระกาสัปตศก จ.ศ. ๑๒๔๗ เจ้าจอมมารดาอ่อน(ธิดาพระยาสุรพันธุ์พิสุทธ(เทศ บุนนาค)และท่านผู้หญิงอู่) สิ้นพระชนม์ในรัชกาลที่ ๗ เมื่อวันศุกร์ เดือน ๗ ขึ้น ๓ ค่ำ ปีระกาเบญศก จ.ศ. ๑๒๙๕ พระชันษา ๔๘ ปี (พ.ศ. 2428-2476)

- ๕๕. พระองค์เจ้าหญิงมาลินีนพดารา ประสูติเมื่อวันศุกร์ เดือน ๘ ปฐมาสาฒ แรม ๕ ค่ำ ปีระกาสัปตศก จ.ศ. ๑๒๔๗ ในพระอัครชายาเธอ พระองค์เจ้าสายสวลีภิรมย์ กรมขุนสุทธาสินีนาฏ (พ.ศ. 2428-2767)
  - ในรัชกาลที่ ๕ พ.ศ. ๒๔๓๑ โปรดฯให้เฉลิมพระยศเป็น พระเจ้าลูกเธอเจ้าฟ้า
  - ในรัชกาลที่ ๖ พ.ศ. ๒๔๖๗ โปรดฯให้สถาปนาขึ้นเป็น สมเด็จพระเจ้าน้องนางเธอ เจ้าฟ้าฯ กรมขุนศรีสัชนาลัยสุรกัญญา
  - สิ้นพระชนม์ในรัชกาลที่ ๖ เมื่อวันศุกร์ เดือนยี่ ขึ้น ๒ ค่ำ ปีชวดฉศก จ.ศ. ๑๒๘๖ พระชันษา ๓๙ ปี

- ๕๖. พระองค์เจ้าหญิง(แฝด)ประภาพรรณพิไลย ประสูติเมื่อวันพฤหัสบดี เดือน ๙ ขึ้น ๓ ค่ำ ปีระกาสัปตศก จ.ศ. ๑๒๔๗ เจ้าจอมมารดาพร้อม(ธิดาพระยาพิษณุโลกาธิบดี(บัว)) สิ้นพระชนม์ในรัชกาลปัจจุบัน เมื่อวันพุธ เดือน ๑๐ ขึ้น ๖ ค่ำ ปีชวดสัมฤทธิศก จ.ศ. ๑๓๑๐ พระชันษา ๖๓ ปี (พ.ศ. 2428-2491)

- ๕๗. พระองค์เจ้าหญิง(แฝด)ประไพพรรณพิลาส ประสูติเมื่อวันพฤหัสบดี เดือน ๙ ขึ้น ๓ ค่ำ ปีระกาสัปตศก จ.ศ. ๑๒๔๗ เจ้าจอมมารดาพร้อม สิ้นพระชนม์ในรัชกาลที่ ๕ เมื่อวันพุธ เดือน ๑๒ แรม ๗ ค่ำ ปีจออัฐศก จ.ศ. ๑๒๔๘ พระชันษา ๑ ปี ๓ เดือน (พ.ศ. 2428-2429)

- ๕๘. พระองค์เจ้าชายรังสิตประยูรศักดิ์ ประสูติเมื่อวันพฤหัสบดี เดือน ๑๒ ขึ้น ๖ ค่ำ ปีระกาสัปตศก จ.ศ. ๑๒๔๗ เจ้าจอมมารดาหม่อมราชวงศ์เนื่อง (พ.ศ. 2428-2493)
  - ในรัชกาลที่ ๖ พ.ศ. ๒๔๕๗ โปรดฯให้สถาปนาเป็น พระเจ้าน้องยาเธอ กรมหมื่นชัยนาทนเรนทร
  - ในรัชกาลที่ ๖ พ.ศ. ๒๔๖๕ โปรดฯให้เลื่อนขึ้นเป็น กรมขุนชัยนาทนเรนทร
  - ในรัชกาลปัจจุบัน พ.ศ. ๒๔๙๓ โปรดฯให้เฉลิมพระยศขึ้นเป็น พระเจ้าบรมวงศ์เธอ กรมพระชัยนาทนเรนทร ฯ
  - ในรัชกาลปัจจุบัน พ.ศ. ๒๔๙๕ โปรดฯให้เฉลิมพระยศขึ้นเป็น สมเด็จฯ กรมพระยาชัยนาทนเรนทร ฯ
  - สิ้นพระชนม์ในรัชกาลปัจจุบัน เมื่อวันพุธ เดือน ๓ แรม ๑๔ ค่ำ ปีขาลโทศก จ.ศ. ๑๓๑๒ พระชนมายุได้ ๖๗ ปี ทรงเป็นต้นราชสกุล รังสิต

- ๕๙. สมเด็จเจ้าฟ้าชายศิริราชกกุธภัณฑ์ ฯ (สมเด็จเจ้าฟ้าชายสิริราชกกุธภัณฑ์ สรรพวิสุทธิ์มหุดิมงคล อเนกนภดลดารารัตน์ สมันตบริพัตรวโรกาส อดิศรราชจุฬาลงกรณ์ บดินทรเทพยวโรรส วิสุทธิสมมตวโรภโตปักษ์ อุกฤษฐศักดิ์ อัครวรราชกุมาร) ประสูติเมื่อวันศุกร์ เดือน ๑๒ แรม ๖ ค่ำ ปีระกาสัปตศก จ.ศ. ๑๒๔๗ ในสมเด็จพระศรีพัชรินทรา บรมราชินีนาถ สิ้นพระชนม์ในรัชกาลที่ ๕ เมื่อวันอังคาร เดือน ๗ ขึ้น ๑๐ ค่ำ ปีกุนนพศก จ.ศ. ๑๒๔๙ พระชันษา ๒ ปี ๖ เดือน (พ.ศ. 2428-2430)

- ๖๐. พระองค์เจ้าหญิงนิภานภดล ประสูติเมื่อวันเสาร์ เดือนอ้าย ขึ้น ๙ ค่ำ ปีจออัฐศก จ.ศ. ๑๒๔๘ ในพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา (พ.ศ. 2429-2474)
  - ในรัชกาลที่ ๕ พ.ศ. ๒๔๓๑ โปรดฯให้เฉลิมพระยศเป็น เจ้าฟ้า
  - ในรัชกาลที่ ๕ พ.ศ. ๒๔๔๑ โปรดฯให้เฉลิมพระยศเพิ่มขึ้นเป็น สมเด็จพระเจ้าลูกเธอ เจ้าฟ้านิภานภดล วิมลประภาวดี
  - ในรัชกาลที่ ๖ พ.ศ. ๒๔๖๘ โปรดฯให้สถาปนาขึ้นเป็น สมเด็จพระเจ้าน้องนางเธอ เจ้าฟ้าฯ กรมขุนอู่ทองเขตขัตติยนารี
  - สิ้นพระชนม์ในรัชกาลที่ ๘ ที่ชวา เมื่อวันพุธ เดือน ๓ ขึ้น ๖ ค่ำ ปีกุนสัปตศก จ.ศ. ๑๒๙๓ พระชันษา ๔๙ ปี

- ๖๑. สมเด็จพระเจ้าลูกเธอ ไม่เป็นพระองค์ ตกเสียเมื่อปีจออัฐศก จ.ศ. ๑๒๔๘ ในสมเด็จพระศรีพัชรินทรา บรมราชินีนาถ (พ.ศ. 2429)

- ๖๒. พระองค์เจ้าหญิงโกมลเสาวมาล ประสูติเมื่อวันจันทร์ เดือน ๑๑ ขึ้น ๒ค่ำ ปีกุนนพศก จ.ศ. ๑๒๔๙ เจ้าจอมมารดาวง(ธิดาพระยาอัครราชนาถภักดี(เนตร)) สิ้นพระชนม์ในรัชกาลที่ ๕ เมื่อวันเสาร์ เดือน ๖ ขึ้น ๑ ค่ำ ปีขาลโทศก จ.ศ. ๑๒๕๒ พระชันษา ๓ ปี (พ.ศ. 2430-2433)

- ๖๓. พระองค์เจ้าชาย ไม่เป็นพระองค์ ตกเมื่อปีกุนนพศก จ.ศ. ๑๒๔๙ เจ้าจอมมารดาอ่อน (พ.ศ. 2430)

- ๖๔. สมเด็จเจ้าฟ้าหญิง ประสูติเมื่อวันอังคาร เดือนอ้าย แรม ๑๓ ค่ำ ปีกุนนพศก จ.ศ. ๑๒๔๙ ในสมเด็จพระศรีพัชรินทรา บรมราชินีนาถ สิ้นพระชนม์ในวันประสูติ (พ.ศ. 2430)

- ๖๕. สมเด็จเจ้าฟ้าหญิงศิราภรณ์โสภณ พิมลรัตนวดี ประสูติเมื่อวันพฤหัสบดี เดือน ๘ อุตราสาฒ ขึ้น ๑๑ ค่ำ ปีชวดสัมฤทธิศก จ.ศ. ๑๒๕๐ ในสมเด็จพระศรีสวรินทิรา บรมราชเทวี สิ้นพระชนม์ในรัชกาลที่ ๕ เมื่อวันพุธ เดือน ๖ แรม ๑๔ ค่ำปีจอสัมฤทธิศก จ.ศ. ๑๒๖๐ พระชันษา ๑๑ ปี (พ.ศ. 2431-2441)

- ๖๖. พระองค์เจ้าเขจรจิรประดิษฐ ประสูติเมื่อวันจันทร์ เดือน ๘ อุตราสาฒ ขึ้น ๑๕ ค่ำ ปีชวดสัมฤทธิศก จ.ศ. ๑๒๕๐ เจ้าจอมมารดาแส(ธิดาพระยาอัพภันตริกามาตย์(ดิศ โรจนดิศ)) สิ้นพระชนม์ใรชกาลที่ ๕ เมื่อวันอาทิตย์ เดือน ๑๑ ขึ้น ๒ ค่ำ ปีชวดสัมฤทธิศก จ.ศ. ๑๒๕๐ พระชันษา ๓ เดือน (พ.ศ. 2431)

- ๖๗. พระองค์เจ้าชายสมัยวุฒิวโรดม ประสูติเมื่อวันพฤหัสบดี เดือน ๑๐ ขึ้น ๘ ค่ำ ปีชวดสัมฤทธิศก จ.ศ. ๑๒๕๐ เจ้าจอมมารดาพร้อม สิ้นพระชนม์ในรัชกาลที่ ๕ เมื่อวันพฤหัสบดี เดือนอ้าย ขึ้น ๑๓ ค่ำ ปีฉลูเอกศก จ.ศ. ๑๒๕๑ พระชันษา ๑ ปี ๓ เดือน (พ.ศ. 2431-2432)

- ๖๘. พระองค์เจ้าชายอิศริยาภรณ์ ประสูติเมื่อวันอาทิตย์ เดือน ๑๑ แรม ๑ ค่ำ ปีชวดสัมฤทธิศก จ.ศ. ๑๒๕๐ เจ้าจอมมารดาหม่อมราชวงศ์เกสร(ธิดาหม่อมเจ้าสวาดิ สนิทวงศ์ โอรสในกรมหลวงวงศาธิราชสนิท) สิ้นพระชนม์ในรัชกาลที่ ๕ เมื่อวันพฤหัสบดี เดือ ๑๑ ขึ้น ๑ ค่ำ ปีมะโรงจัตวาศก จ.ศ. ๑๒๕๔ พระชันษา ๕ ปี (พ.ศ. 2431-2435)

- ๖๙. สมเด็จพระเจ้าลูกยาเธอ ไม่เป็นพระองค์ ตกเมื่อวันเสาร์ เดือน ๔ แรม ๑๔ ค่ำ ปีชวดสัมฤทธิศก จ.ศ. ๑๒๕๐ ในสมเด็จพระศรีสวรินทิราบรมราชเทวี (พ.ศ. 2431)

- ๗๐. พระองค์เจ้าหญิงอาทรทิพยนิภา ประสูติเมื่อวันอาทิตย์ เดือน ๕ แรม ๖ ค่ำ ปีฉลูเอกศก จ.ศ. ๑๒๕๑ เจ้าจอมมารดาชุ่ม(ธิดาพระมงคลรัตน์(ช่วง ไกรฤกษ์)) สิ้นพระชนม์ในรัชกาลปัจจุบัน เมื่อวันจันทร์ เดือน ๔ ขึ้น ๑๔ ค่ำ ปีจอสัมฤทธิศก จ.ศ. ๑๓๒๐ พระชันษา ๖๙ ปี (พ.ศ. 2432-2501)

- ๗๑. สมเด็จพระเจ้าลูกเธอ ไม่เป็นพระองค์ ตกเมื่อวันอาทิตย์ เดือน ๕ แรม ๖ ค่ำ ปีฉลูเอกศก จ.ศ. ๑๒๕๑ ในพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา (พ.ศ. 2432)

- ๗๒. สมเด็จเจ้าฟ้าชายอัษฎางค์เดชาวุธ ฯ (สมเด็จเจ้าฟ้าชายอัษฎางค์เดชาวุธ วิสิฏฐวิสุทธิลักษณโสภณ อุบัติดลกาลนิยม ปฐมปริวัตรรัตนโกสินทรศก ศตสาธกอัษโฎดดร สถาพรมงคลสมัย นราธิปไตยบรมนาถ จุฬาลงกรณ์ราชวโรรส อดุลยยศอุกฤษฐศักดิ์ อุภโตปักษ์วิสุทธิกษัตริย์ ขัตติยราชกุมาร)ประสูติเมื่อวันอาทิตย์ เดือน ๖ ขึ้น ๑๓ ค่ำ ปีฉลูเอกศก จ.ศ. ๑๒๕๑ ในสมเด็จพระศรีพัชรินทรา บรมราชินีนาถ (พ.ศ. 2432-2467)
  - ในรัชกาลที่ ๕ พ.ศ. ๒๔๔๑ โปรดฯให้สถาปนาเป็น สมเด็จพระเจ้าลูกยาเธอ เจ้าฟ้าฯ กรมขุนนครราชสีมา
  - ในรัชกาลที่ ๖ พ.ศ. ๒๔๕๙ โปรดฯให้ลื่อนขึ้นเป็น สมเด็จพระเจ้าน้องยาเธอ เจ้าฟ้าฯ กรมหลวงนครราชสีมา ต่อมาได้เป็นนายพลตรี ราชองครักษ์ ตำแหน่งผู้บัญชาการกองพล ได้เลื่อนขึ้นเป็นนายพลเรือเอก ผู้สำเร็จราชการกระทรวงทหารเรือ
  - เสด็จทิวงคตในรัชกาลที่ ๖ เมื่อวันจันทร์เดือน ๓ แรม ๒ ค่ำปีชวดฉศก จ.ศ. ๑๒๘๖ โปรดฯให้สถาปนาพระอิสริยยศเมื่อทิวงคตแล้ว ขึ้นเป็นสมเด็จพระอนุชาธิราช

- ๗๓. พระองค์เจ้าหญิงวิมลนาคนพีสี ประสูติเมื่อวันพุธ เดือน ๑๑ ขึ้น ๘ ค่ำ ปีฉลูเอกศก จ.ศ. ๑๒๕๑ .ใน พระราชชายา เจ้าดารารัศมี(ราชธิดาใน พระเจ้าอินทวิชยานนท์, พระเจ้าเชียงใหม่ และ แม่เจ้าทิพไกรสร) สิ้นพระชนม์ในรัชกาลที่ ๕ เมื่อวันอังคาร เดือน ๔ ขึ้น ๖ ค่ำ ปีมะโรงจัตวาศก จ.ศ. ๑๒๕๔ พระชันษา ๔ ปี (พ.ศ. 2432-2435)

- ๗๔. พระองค์เจ้าหญิงอัพภันตรีปชา ประสูติเมื่อวันพฤหัสบดี เดือน ๑๒ ขึ้น ๘ ค่ำ ปีฉลูเอกศก จ.ศ. ๑๒๕๑ เจ้าจอมมารดาแส สิ้นพระชนม์ในรัชกาลที่ ๗ เมื่อวันจันทร์ เดือน ๓ ขึ้น ๑๕ ค่ำ ปีจอฉศก จ.ศ. ๑๒๙๖ พระชันษา ๔๕ ปี (พ.ศ. 2432-2477)

- ๗๕. พระองค์เจ้าหญิงอดิสัยสุริยาภา ประสูติเมื่อวันศุกร์ เดือน ๓ แรม ๑๐ ค่ำ ปีฉลูเอกศก จ.ศ. ๑๒๕๑ เจ้าจอมมารดาอ่อน สิ้นพระชนม์ในรัชกาลปัจจุบัน เมื่อวันที่ ๒๗ มกราคม พ.ศ. ๒๕๐๖ (พ.ศ. 2432-2506)

- ๗๖. พระเจ้าลูกเธอ ไม่เป็นพระองค์ ตกเสียเมื่อปีฉลูเอกศก จ.ศ. ๑๒๕๑ เจ้าจอมมารดาพร้อม (พ.ศ. 2432)
- ๗๗. สมเด็จพระเจ้าลูกเธอ ไม่เป็นพระองค์ ตกเสียเมื่อปีฉลู จ.ศ. ๑๒๕๑ ในสมเด็จพระศรีพัชรินทรา บรมราชินีนาถ (พ.ศ. 2432)
- ๗๘. พระเจ้าลูกเธอ ไม่เป็นพระองค์ ตกเสียเมื่อปีขาลโทศก จ.ศ. ๑๒๕๒ เจ้าจอมมารดาพร้อม (พ.ศ. 2433)
- ๗๙. พระเจ้าลูกเธอ ไม่เป็นพระองค์ ตกเสียเมื่อปีขาลโทศก จ.ศ. ๑๒๕๒ เจ้าจอมมารดาเกษร (พ.ศ. 2433)
- ๘๐. สมเด็จพระเจ้าลูกเธอ ไม่เป็นพระองค์ ตกเสียเมื่อปีขาลโทศก จ.ศ. ๑๒๕๒ ในสมเด็จพรศรีสวรินทิรา บรมราชเทวี (พ.ศ. 2433)
- ๘๑. สมเด็จพระเจ้าลูกเธอ ไม่เป็นพระองค์ ตกเสียเมื่อปีขาลโทศก จ.ศ. ๑๒๕๒ ในสมเด็จพระศรีพัชรินทรา บรมราชินีนาถ (พ.ศ. 2433)

- ๘๒. พระองค์เจ้าหญิงทิพยาลังการ ประสูติเมื่อวันเสาร์ เดือนยี่ ขึ้น ๘ ค่ำ ปีขาลโทศก จ.ศ. ๑๒๕๒ เจ้าจอมมารดาแส สิ้นพระชนม์ในรัชกาลที่ ๗ เมื่อวันที่ ๔ มิถุนายน พ.ศ. ๒๔๗๕ พระชันษา ๔๒ ปี (พ.ศ. 2433-2475)

- ๘๓. พระองค์เจ้าหญิงสุจิตราภรณี ประสูติเมื่อวันศุกร์ เดือนยี่ แรม ๑๓ ค่ำ ปีขาลโทศก จ.ศ. ๑๒๕๒ เจ้าจอมมารดาชุ่ม สิ้นพระชนม์ในรัชกาลที่ ๖ เมื่อวันเสาร์ เดือน ๑๑ แรม ๖ ค่ำ ปีมะเมียสัมฤทธิศก จ.ศ. ๑๒๘๐ พระชันษา ๒๙ ปี (พ.ศ. 2433-2461)

- ๘๔. พระองค์เจ้าหญิงวาปีบุษบากร ประสูติเมื่อวันพฤหัสบดี เดือน ๗ แรม ๔ ค่ำ ปีเถาะตรีศก จ.ศ. ๑๒๕๓ เจ้าจอมมารดาพร้อม สิ้นพระชนม์ในรัชกาลปัจจุบัน เมื่อวันพุธ เดือนยี่ขึ้น ๑ ค่ำ ปีจอจัตวาศก พระชันษา ๙๑ ปี (พ.ศ. 2434-2525)

- ๘๕. พระเจ้าลูกเธอ ไม่เป็นพระองค์ ตกเสียเมื่อปีเถาะตรีศก จ.ศ. ๑๒๕๓ เจ้าจอมมารดาเอี่ยม (พ.ศ. 2434)

- ๘๖. สมเด็จเจ้าฟ้ามหิดลอดุลยเดช ฯ (สมเด็จเจ้าฟ้ามหิดลอดุลยเดช นเรศวรมหาราชาธิบดินทร์ จุฬาลงกรณ์นรินทรวรางกูร สมบูรณ์เบญจพรสิริสวัสดิ์ ขัตติยวโรภโตสุชาต คุณสังกาศเกียรติประกฤษฐ ลักษณวิจิตรพิสิษฐบุรุษ ชนุตมรัตนพัฒนศักดิ์ อัครวรราชกุมาร) ประสูติเมื่อวันศุกร์ เดือนยี่ ขึ้น ๓ ค่ำ ปีเถาะตรีศก จ.ศ. ๑๒๕๓ ในสมเด็จพระศรีสวรินทิราบรมราชเทวี (พ.ศ. 2434-2472)
  - ในรัชกาลที่ ๕ พ.ศ. ๒๔๔๖ โปรดฯให้สถาปนาเป็น สมเด็จเจ้าฟ้าฯ กรมขุนสงขลานครินทร์
  - ในรัชกาลที่ ๗ พ.ศ. ๒๔๗๒ โปรดฯให้เฉลิมพระเกียรติยศพระศพขึ้นเป็น สมเด็จพระเจ้าพี่ยาเธอ เจ้าฟ้าฯ กรมหลวงสงขลานครินทร์
  - ในรัชกาลที่ ๘ พ.ศ. ๒๔๗๗ โปรดฯให้เฉลิมพระเกียรติยศขึ้นเป็น สมเด็จพระราชบิดา เจ้าฟ้าฯ กรมหลวงสงขลานครินทร์
  - ในรัชกาลที่ ๙ พงศ. ๒๕๑๔ โปรดฯให้เฉลิมพระนามาภิไธยขึ้นเป็น สมเด็จพระมหิตลาธิเบศรอดุลยเดชวิกรม พระบรมราชชนก
  - สิ้นพระชนม์ในรัชกาลที่ ๗ เมื่อวันอังคาร เดือน ๑๐ แรม ๖ ค่ำ ปีมะเส็งเอกศก จ.ศ. ๑๒๙๑ พระชนมายุ ๔๓ พรรษา ทรงเป็นต้นราชสกุล มหิดล

- ๘๗. พระเจ้าลูกเธอ ไม่เป็นพระองค์ ตกเสียเมื่อปีเถาะตรีศก จ.ศ. ๑๒๕๓ เจ้าจอมมารดาเหม(ธิดาพระยาธรรมสารนิติ(พลับ อมาตยกุล)) (พ.ศ. 2434)

- ๘๘. พระองเจ้าชายอนุสรสิริประสาธน์ ประสูติเมื่อวันอาทิตย์ เดือน ๓ แรม ๙ ค่ำ ปีเถาะตรีศก จ.ศ. ๑๒๕๓ เจ้าจอมมารดามหม่อมราชวงศ์เกสร สิ้นพระชนม์ในรัชกาลที่ ๕ เมื่อวันอาทิตย์ เดือน ๖ ขึ้น ๘ ค่ำ ปีชวดโทศก จ.ศ. ๑๒๖๒ พระชันษา ๑๐ ปี (พ.ศ. 2434-2443)

- ๘๙. พระองค์เจ้าหญิงลวาดวรองค์ ประสูติเมื่อวันพุธ เดือน ๕ ขึ้น ๓ ค่ำปีมะโรงยังเป็นจัตวาศก จ.ศ. ๑๒๕๓ เจ้าจอมมารดาเลื่อน(ธิดาพระนรินทราภรณ์(ลอย นิยะวานนท์)) สิ้นพระชนม์ในรัชกาลที่ ๕ เมื่อวันอังคาร เดือน ๑๒ แรม ๑๒ ค่ำ ปีมะเส็งเบญจศก จ.ศ. ๑๒๕๕ พระชันษา ๑ ปี ๖ เดือน (พ.ศ. 2434-2436)

- ๙๐. สมเด็จเจ้าฟ้าชายจุฑาธุชธราดิลก ฯ (สมเด็จเจ้าฟ้าชายจุฑาธุชธราดิลก สยามาธิปกปรมินทรจุฬาลงกรณราชวโรรส อดิศัยยศอุภัยชาติพิสุทธิ์ ไทวปายนุตมศักดิ์ อดุลยลักษณวิลาส มหามกุฎราชพงศานุพัทธ วิวัฒนผลพรพิสิษฐ มหิศรราชกุมาร) ประสูติเมื่อวันอังคาร เดือน ๘ ขึ้น ๑๑ ค่ำ ปีมะโรงจัตวาศก จ.ศ. ๑๒๕๔ ในสมเด็จพระศรีพัชรินทรา บรมราชินีนาถ ในชกาลที่ ๕ พ.ศ. ๒๔๔๗ โปรดฯให้ตั้งพระราชพิธีโสกันต์ แลโปรดฯให้สถาปนาเป็น สมเด็จเจ้าฟ้าฯ กรมขุนเพ็ชรบูรณ์อินทราชัย สิ้นพระชนม์เมื่อวันอาทิตย์ เดือน ๘ แรม ๑๑ ค่ำ ปีกุนเบญจศก จ.ศ. ๑๒๘๕ พระชันษา ๓๒ ปี ทรงเป็นต้นราชสกุล จุฑาธุช (พ.ศ. 2435-2466)

- ๙๑. พระเจ้าลูกเธอ ไม่เป็นพระองค์ ตกเสียเมื่อปีมะโรงจัตวาศก จ.ศ. ๑๒๕๔ เจ้าจอมมารดาเอี่ยม (พ.ศ. 2435)
- ๙๒. พระเจ้าลูกเธอ ไม่เป็นพระองค์ ตกเสียเมื่อปีมะโรงจัตวาศก จ.ศ. ๑๒๕๔ เจ้าจอมมารดาอ่อน (พ.ศ. 2435)
- ๙๓. พระองค์เจ้าหญิง ประสูติเมื่อวันอังคาร เดือนอ้าย แรม ๙ ค่ำ ปีมะโรงจัตวาศก จ.ศ. ๑๒๕๔ เจ้าจอมมารดาหม่อมราชวงศ์จิ๋ว(ธิดาหม่อมเจ้าวัฒนา กปิตถา ในกรมหมื่นภูบานบริรักษ์) สิ้นพระชนม์ในรัชกาลที่ ๕ เมื่อวันพุธ เดือน ๓ ขึ้น ๘ ค่ำ ปีมะโรงจัตวาศก จ.ศ. ๑๒๕๔ พระชันษาเดือนเศษ (พ.ศ. 2435)

- ๙๔. พระองค์เจ้าหญิงมัณฑณาภาวดี ประสูติเมื่อวันพฤหัสบดี เดือนยี่ แรม ๑๐ ค่ำ ปีมะโรงจัตวาศก จ.ศ. ๑๒๕๔ เจ้าจอมมารดาเหม(ธิดาพระยาธรรมสารนิติ(พลับ อมาตยกุล)) ในรัชกาลที่ ๕ พ.ศ. ๒๔๔๔ โปรดฯให้เปลี่ยนพระนามเป็น เหมวดี ตามนามเจ้าจอมมารดา สิ้นพระชนม์ในรัชกาลปัจจุบัน เมื่อวันอังคาร เดือน ๑๑ ขึ้น ๑๐ ค่ำ ปีชวดจัตวาศก จ.ศ. ๑๓๓๔ พระชันษา ๗๙ ปี (พ.ศ. 2435-2515)

- ๙๕. พระองค์เจ้าชายอุรุพงศ์รัชสมโภช ประสูติเมื่อวันอาทิตย์ เดือน ๑๑ ขึ้น ๔ ค่ำ ปีมะเส็งเบญจศก จ.ศ. ๑๒๕๕ เจ้าจอมมารดเลื่อน สิ้นพระชนม์ในรัชกาลที่ ๕ เมื่อวันจันทร์ เดือน ๑๐ ขึ้น ๖ ค่ำ ปีระกาเอกศก จ.ศ. ๑๒๗๑ พระชันษา ๑๗ ปี (พ.ศ. 2436-2452)

- ๙๖. สมเด็จเจ้าฟ้าชายประชาธิปกศักดิเดชน์ ฯ (สมเด็จเจ้าฟ้าชายประชาธิปกศักดิเดชน์ ชเนศรมหาราชาธิราชจุฬาลงกรณนาถวโรรส อุดมยศอุกฤษฐศักดิ์ อุภัยปักษนาวิล อสัมภินชาติพิสุทธิ์ มหามกุฎราชพงศบริพัตร บรมขัตติยมหารัชฎาภิษิญจพรรโษทัย มงคลสมัยสมากร สถาวรวรัจฉริยคุณ อดุลยราชกุมาร) พระราชสมภพเมื่อวันพุธ เดือน ๑๑ แรม ๑๔ ค่ำ ปีมะเส็งเบญจศก จ.ศ. ๑๒๕๕ ในสมเด็จพระศรีพัชรินทรา บรมราชินีนาถ (พ.ศ. 2436-2484)
  - ในรัชกาลที่ ๕ พ.ศ.๒๔๔๘ โปรดฯให้สถาปนาขึ้นเป็น สมเด็จเจ้าฟ้าฯ กรมขุนสุโขทัยธรรมราชา
  - ในรัชกาลที่ ๖ พ.ศ. ๒๔๖๘ โปรดฯให้เลื่อนขึ้นเป็น สมเด็จพระเจ้าน้องยาเธอ เจ้าฟ้าฯ กรมหลวงสุโขทัยธรรมราชา เสด็จเถลิงถวัลยราชสมบัติสนองสมเด็จพระบรมเชษฐาธิราช เมื่อวันที่ ๒๖ พฤศจิกายน ปีฉลูสัปศก จ.ศ. ๑๒๘๗ พ.ศ. ๒๔๖๘
  - วันที่ ๒๔ มิถุนายน พ.ศ. ๒๔๗๕ คณะราษฎร์ก่อการเปลี่ยนแปลงการปกครอง
  - วันที่ ๒๗ มิถุนายน พ.ศ. ๒๔๗๕ พระราชทานรัฐธรรมนูญ
  - ใน พ.ศ. ๒๔๗๖ เสด็จประเทศอังกฤษ
  - วันที่ ๒ มีนาคม พ.ศ. ๒๔๗๗ ทรงสละราชสมบัติ
  - เสด็จสวรรคตเมื่อวันศุกร์ เดือน ๗ ขึ้น ๕ ค่ำ ปีมะเส็งตรีศก จ.ศ. ๑๓๐๓ ตรงกับวันที่ ๓๐ พฤษภาคม พ.ศ. ๒๔๘๔ พระชนมพรรษา ๔๘ พรรษา

- ๙๗. สมเด็จเจ้าฟ้าหญิง ประสูติเมื่อวันพฤหัสบดี เดือน ๑๒ ขึ้น ๑ ค่ำ ปีมะเส็งเบญจศก จ.ศ. ๑๒๕๕ ในสมเด็จพระศรีสวรินทิรา บรมราชเทวี สิ้นพระชนม์เมื่อวันพฤหัสบดี เดือน ๑๒ ขึ้น ๘ ค่ำ ปีมะเส็งเบญจศก จ.ศ. ๑๒๕๕ พระชันษา ๘ วัน (พ.ศ. 2436)

## [แก้] ดูเพิ่ม

- ราชสกุล
- พระมเหสี เจ้าจอม พระราชโอรส และ พระราชธิดา ในรัชกาลที่ ๔
- พระมเหสี เจ้าจอม พระราชโอรส และ พระราชธิดา ในรัชกาลที่ ๕

ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B9%82%E0%B8%AD%E0%B8%A3%E0%B8%AA_%E0%B9%81%E0%B8%A5%E0%B8%B0_%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B8%98%E0%B8%B4%E0%B8%94%E0%B8%B2_%E0%B9%83%E0%B8%99%E0%B8%A3%E0%B8%B1%E0%B8%8A%E0%B8%81%E0%B8%B2%E0%B8%A5%E0%B8%97%E0%B8%B5%E0%B9%88_%E0%B9%95_%E0%B9%80%E0%B8%A3%E0%B8%B5%E0%B8%A2%E0%B8%87%E0%B8%95%E0%B8%B2%E0%B8%A1%E0%B8%9E%E0%B8%A3%E0%B8%B0%E0%B8%9B%E0%B8%A3%E0%B8%B0%E0%B8%AA%E0%B8%B9%E0%B8%95%E0%B8%B4%E0%B8%81%E0%B8%B2%E0%B8%A3.html".

หมวดหมู่: ตรวจแก้รูปแบบ | รัชกาลที่ 5

##### Views

- บทความ
- อภิปราย
- รุ่นปัจจุบัน

##### ค้นหา